Igor Komarov

Igor Anatoljevitš Komarov (Игорь Анато́льевич Комаро́в; sündinud 25. mail 1964 Engelsis Saratovi oblastis) on Venemaa riigi- ja ärimees. Ta on Vene Föderatsiooni presidendi täievoliline esindaja Volga föderaalringkonnas alates 7. septembrist 2018.

 Elulugu 
1986 lõpetas majanduse erialal Moskva Riikliku Ülikooli. 1992–2002 töötas kõrgetel ametikohtadel finantsasutustes (Inkombank, National Reserve Bank, Sberbank). 2002–2008 kaevandus- ja metallurgiaettevõtte Norilski Nikel peadirektori asetäitja majanduse ja rahanduse alal. 2008–2009 Venemaa Tehnoloogiate Riikliku Korporatsiooni peadirektori nõunik. Maist augustini 2009 AvtoVAZi asepresident, 2009–2013 president.https://www.amic.ru/news/prezidentom-avtovaza-naznachen-igor-komarov-110073https://www.zr.ru/content/news/467496-igor_komarov_tri_goda_u_rula_avtovaza/ Alates 23. oktoobrist 2013 Venemaa kosmoseagentuuri Roskosmos juhataja asetäitja, 21. jaanuarist 2015 kuni 24. maini 2018 juhataja.http://static.government.ru/media/files/9Iq0qw9z2Do.pdfhttp://publication.pravo.gov.ru/Document/View/0001201805240018 11. juulist 7. septembrini 2018 Venemaa teadus- ja kõrghariduse ministri asetäitja.

Alates 7. septembrist 2018 Vene Föderatsiooni presidendi täievoliline esindaja Volga föderaalringkonnas.http://www.kremlin.ru/acts/bank/43542 18. septembril 2018 nimetas Venemaa president ta Vene Föderatsiooni Julgeolekunõukogu liikmeks.http://publication.pravo.gov.ru/Document/View/0001201809180023

 Sanktsioonid 
Seoses Venemaa kallaletungiga Ukrainale kehtestasid talle viisa- ja majandussanktsioonid 25. veebruaril 2022 Austraalia, 28. veebruaril 2022 Kanada, 18. märtsil 2022 Uus-Meremaa, 24. märtsil 2022 Suurbritannia, 6. aprillil 2022 USA, 7. septembril 2022 Ukraina.

 Viited 

Kategooria:Venemaa riigiametnikud
Kategooria:Venemaa ettevõtjad
Kategooria:Moskva ülikooli vilistlased
Kategooria:Sündinud 1964